ddrg/super_eurlex huggingface dataset:
ΓΝΩΜΗ ΤΗΣ ΕΠΙΤΡΟΠΗΣ της 16ης Μαρτίου 1993 προς τη βελγική κυβέρνηση σχετικά με ένα σχέδιο βασιλικού διατάγματος για την έγκριση της πρώτης σύμβασης διαχείρισης της εθνικής εταιρείας βελγικών σιδηροδρόμων (SNCB)

(93/340/ΕΟΚ)Σύμφωνα με το άρθρο 1 της απόφασης του Συμβουλίου της 21ης Μαρτίου 1962 για την καθιέρωση διαδικασίας προηγούμενης εξέτασης και διαβούλευσης για ορισμένες νομοθετικές, κανονιστικές ή διοικητικές διατάξεις τις οποίες πρόκειται να θεσπίσουν μελλοντικώς τα κράτη μέλη στον τομέα των μεταφορών (1), όπως τροποποιήθηκε από την απόφαση 73/402/ΕΟΚ (2), η βελγική κυβέρνηση ανακοίνωσε στην Επιτροπή, με επιστολή της 18ης Σεπτεμβρίου 1992, ένα σχέδιο βασιλικού διατάγματος για την έγκριση της πρώτης σύμβασης διαχείρισης της εθνικής εταιρείας βελγικών σιδηροδρόμων (SNCB).

Η επιστολή της βελγικής κυβέρνησης ελήφθη από την Επιτροπή στις 11 Νοεμβρίου 1992 και, σύμφωνα με το άρθρο 1 της προαναφερθείσας απόφασης, η βελγική κυβέρνηση ανακοίνωσε επίσης το σχέδιο του βασιλικού διατάγματος στα άλλα κράτη μέλη.

Βάσει του άρθρου 2 της απόφασης του Συμβουλίου, η Επιτροπή διατυπώνει την ακόλουθη γνώμη:

1. Η Επιτροπή διαπιστώνει ότι το σχέδιο βασιλικού διατάγματος έχει ως στόχο την τροποποίηση του καταστατικού της εθνικής εταιρείας βελγικών σιδηροδρόμων (SNCB). Εξεδόθη βάσει και κατ' εκτέλεση του νόμου της 21ης Μαρτίου 1991 σχετικά με την αναμόρφωση ορισμένων δημόσιων επιχειρήσεων. Ορίζει κυρίως ότι η SNCB κατατάσσεται μεταξύ των αυτόνομων δημόσιων επιχειρήσεων που ορίζονται στο άρθρο 1 παράγραφος 4 του νόμου της 21ης Μαρτίου 1991 σχετικά με την αναμόρφωση ορισμένων δημόσιων επιχειρήσεων και ότι το κράτος μεταβιβάζει χωρίς αποζημίωση στην SNCB την κυριότητα του δικτύου των κρατικών σιδηροδρόμων, περιλαμβανομένης της σύνδεσης Nord-Midi. Εξάλλου, το σχέδιο του βασιλικού διατάγματος ορίζει ότι ο ισολογισμός της SNCB καταρτίστηκε στις 30 Ιουνίου 1992, σε συνάρτηση με ορισμένες πράξεις, μεταξύ των οποίων και μία πρόβλεψη για κινδύνους και διάφορες επιβαρύνσεις ύψους δώδεκα δισεκατομμυρίων φράγκων, η οποία συστήνεται, μέσω του ισολογισμού, με ανάληψη ισοδύναμου ποσού από το κεφάλαιο που κατέχει το κράτος 7 το ποσό της πρόβλεψης αυτής προορίζεται κυρίως για τον εκσυγχρονισμό της SNCB και για την επιμόρφωση του προσωπικού της.

2. Η Επιτροπή σημειώνει με ενδιαφέρον τα μέτρα που εξετάζει η βελγική κυβέρνηση για την τροποποίηση του καταστατικού της SNCB. Όσον αφορά το περιεχόμενο του σχεδίου του βασιλικού διατάγματος που της υποβλήθηκε, η Επιτροπή δεν έχει παρατηρήσεις να διατυπώσει.

3. Εξάλλου, και ανεξάρτητα από τις παρατηρήσεις της παραγράφου 2, η Επιτροπή υπενθυμίζει τις υποχρεώσεις που υπέχει η βελγική κυβέρνηση δυνάμει της οδηγίας 91/440/ΕΟΚ του Συμβουλίου της 29ης Ιουλίου 1991 σχετικά με την ανάπτυξη των κοινοτικών σιδηροδρόμων (1).

4. Η Επιτροπή ενημερώνει τα άλλα κράτη μέλη για την παρούσα γνώμη.

(1)Βρυξέλλες, 16 Μαρτίου 1993.

Για την Επιτροπή

Abel MATUTES

Μέλος της Επιτροπής
ΓΝΩΜΗ ΤΗΣ ΕΠΙΤΡΟΠΗΣ της 8ης Μαΐου 1991 σχετικά με το σχέδιο απόρριψης των ραδιενεργών υλικών από το τμήμα επεξεργασίας ουρανίου του εργοστασίου ράβδων ουρανίου της Siemens ΑΕ στη Hanau (Ομοσπονδιακή Δημοκρατία της Γερμανίας ) σύμφωνα με το άρθρο 37 της συνθήκης Ευρατόμ ( Το κείμενο στη γερμανική γλώσσα είναι το μόνο αυθεντικό ) ( 91/279/Ευρατόμ )

Κύριε Υπουργέ,

Στις 15 Νοεμβρίου 1990, η Επιτροπή των Ευρωπαϊκών Κοινοτήτων παρέλαβε από την γερμανική κυβέρνηση, σύμφωνα με το άρθρο 37 της συνθήκης Ευρατόμ, τα γενικά στοιχεία σχετικά με το σχέδιο απόρριψης ραδιενεργών υλών από το τμήμα επεξεργασίας ουρανίου του εργοστασίου ράβδων ουρανίου της Siemens ΑΕ στη Hanau .

Με βάση τα στοιχεία αυτά και ύστερα από διαβουλεύσεις με την ομάδα εμπειρογνωμόνων, της οποίας η έκθεση παρατίθεται συνημμένα, η Επιτροπή εκφράζει την ακόλουθη γνώμη :

1 . Η απόσταση των εγκαταστάσεων από το πλησιέστερο σημείο της επικράτειας ενός άλλου κράτους μέλους, συγκεκριμένα του Λουξεμβούργου, ανέρχεται σε 145 Km περίπου - το Βέλγιο και οι Κάτω Χώρες απέχουν αντιστοίχως 150 Km και 180 Km .

2 . Υπό κανονικές συνθήκες λειτουργίας, τα υγρά και τα αέρια απόβλητα προκαλούν στον πληθυσμό άλλων κρατών μελών ασήμαντη έκθεση από την άποψη της υγείας .

3 . Τα στερεά ραδιενεργά απορρίμματα ανακυκλώνονται στο βαθμό που αυτό είναι δυνατό . Τα μη ανακυκλούμενα απορρίμματα αποθηκεύονται επιτόπου μέχρι να παραδοθούν σε κάποια εθνική ζώνη απόρριψης .

4 . Αν υπάρξει απρόβλεπτη διαφυγή ραδιενεργών υλικών στην περίπτωση κάποιας βλάβης με τις διαστάσεις που προβλέπουν τα γενικά στοιχεία, οι δόσεις που μπορούν να φθάσουν στον πληθυσμό άλλων κρατών μελών είναι ασήμαντες από την άποψη της υγείας,

Συμπερασματικά, η Επιτροπή είναι της γνώμης ότι η εφαρμογή του σχεδίου για την απόρριψη των ραδιενεργών υλικών που προκύπτουν από το τμήμα επεξεργασίας ουρανίου του εργοστασίου ράβδων ουρανίου της Siemens ΑΕ στη Hanau δεν πρόκειται, είτε υπό συνθήκες κανονικής λειτουργίας είτε στην περίπτωση ατυχήματος με τις προβλεπόμενες στα γενικά στοιχεία διαστάσεις, να προκαλέσει, από την άποψη της υγείας, αξιόλογη ραδιενεργό μόλυνση των υδάτων, του εδάφους ή του εναερίου χώρου άλλου κράτους μέλους .

Για την Επιτροπή

Carlo RIPA DI MEANA

Μέλος της Επιτροπής
*****

ΓΝΩΜΗ ΤΗΣ ΕΠΙΤΡΟΠΗΣ

της 10ης Ιουλίου 1990

σχετικά με την εγκατάσταση υαλοποίησης του Windscale και την αποθήκη υαλοποιημένων προϊόντων (Ηνωμένο Βασίλειο)

(Το κείμενο στην αγγλική γλώσσα είναι το μόνο αυθεντικό)

(90/389/ΕΟΚ)

Τα γενικά δεδομένα που αφορούν το σχέδιο για τη διάθεση των ραδιενεργών καταλοίπων από τη λειτουργία της εγκατάστασης υαλοποίησης του Windscale και της αποθήκης υαλοποιημένων προϊόντων διαβιβάστηκαν από την κυβέρνηση του Ηνωμένου Βασιλείου στην Επιτροπή, σύμφωνα με το άρθρο 37 της συνθήκης Ευρατόμ με επιστολή που παρελήφθη στις 8 Ιανουαρίου 1990.

Με βάση τα δεδομένα που παραλήφθηκαν και έχοντας λάβει τη γνώμη της ομάδας εμπειρογνωμόνων, η Επιτροπή εξέδωσε την ακόλουθη γνώμη:

1. Η απόσταση της εγκατάστασης από το πλησιέστερο σημείο του εδάφους ενός άλλου κράτους μέλους, δηλαδή της Ιρλανδικής Δημοκρατίας είναι περίπου 180 km· η απόσταση από τη Γαλλία είναι 510 km.

2. Υπό κανονικές συνθήκες, τα υγρά και αέρια απόβλητα που εκρέονται θα προκαλέσουν ασήμαντη έκθεση του πληθυσμού άλλων κρατών μελών από άποψη υγείας.

3. Τα ραδιενεργά απόβλητα υψηλού και μεσαίου επιπέδου θα αποθηκεύονται επιτόπου, ενώ τα χαμηλού επιπέδου ραδιενεργά κατάλοιπα θα διατίθενται στο χώρο «Drigg site».

4. Στην περίπτωση μη προγραμματισμένης διαρροής ραδιενεργών αποβλήτων που θα μπορούσε να προκληθεί από ατύχημα του μεγέθους που λαμβάνεται υπόψη στα γενικά δεδομένα, οι δόσεις οι οποίες μπορούν να ληφθούν στα άλλα κράτη μέλη δεν θα είναι σημαντικές από άποψη υγείας.

Συμπερασματικά, η Επιτροπή, είναι της γνώμης ότι η εφαρμογή του σχεδίου για τη διάθεση των ραδιενεργών καταλοίπων από τη λειτουργία της εγκατάστασης υαλοποίησης του Windscale και της αποθήκης υαλοποιημένων προϊόντων δεν κινδυνεύει, είτε κατά την κανονική λειτουργία είτε σε περίπτωση ατυχήματος του μεγέθους που λαμβάνεται υπόψη στα γενικά δεδομένα, να καταλήξει σε σημαντική, από άποψη υγείας, ραδιενεργό μόλυνση των υδάτων, του εδάφους, ή του εναέριου χώρου άλλου κράτους μέλους.

Η παρούσα γνώμη απευθύνεται στο Ηνωμένο Βασίλειο.

Βρυξέλλες, 10 Ιουλίου 1990.

Για την Επιτροπή

Carlo RIPA DI MEANA

Μέλος της Επιτροπής
*****

ΓΝΩΜΗ ΤΗΣ ΕΠΙΤΡΟΠΗΣ

της 30ής Μαΐου 1986

που απευθύνεται στη γαλλική κυβέρνηση σχετικά με την εφαρμογή των διατάξεων του κανονισμού (ΕΟΚ) αριθ. 543/69 του Συμβουλίου, όπως τροποποιήθηκε, για την εναρμόνιση ορισμένων κοινωνικών διατάξεων στον τομέα των οδικών μεταφορών

(86/290/ΕΟΚ)

1. Σύμφωνα με το άρθρο 14α παράγραφος 2 του κανονισμού (ΕΟΚ) αριθ. 543/69 του Συμβουλίου της 25ης Μαρτίου 1969 για την εναρμόνιση ορισμένων κοινωνικών διατάξεων στον τομέα των οδικών μεταφορών (1), όπως τροποποιήθηκε, η γαλλική κυβέρνηση, με επιστολή της της 2ας Δεκεμβρίου 1985, που έστειλε η Μόνιμη Αντιπροσωπεία της στις Ευρωπαϊκές Κοινότητες, ζήτησε τη γνώμη της Επιτροπής για σχέδιο διατάγματος που αφορά την εφαρμογή διατάξεων του εν λόγω κανονισμού. Το προτεινόμενο διάταγμα εξαιρεί τις μεταφορές που αναφέρονται στο άρθρο 14α παράγραφος 2 στοιχεία α) και β), δηλαδή μεταφορές με οχήματα που είναι κατασκευασμένα και εξοπλισμένα για να μεταφέρουν το πολύ 15 άτομα, περιλαμβανομένου του οδηγού, και οχήματα τα οποία εκτελούν δοκιμαστικές διαδρομές για λόγους συντήρησης ή επισκευής, από τις διατάξεις του άρθρου 5 του κανονισμού, το οποίο αφορά την ελάχιστη ηλικία, εμπειρία και εκπαίδευση των οδηγών.

2. Η Επιτροπή θεωρεί ότι δεν θίγονται οι στόχοι του κανονισμού με τις δύο αυτές εξαιρέσεις, αλλά αναμένει ότι οι γαλλικές αρχές θα εξασφαλίσουν ότι οι οδηγοί για τους οποίους γίνεται εξαίρεση θα έχουν επαρκή εμπειρία και εκπαίδευση πριν από το να οδηγήσουν τα εν λόγω οχήματα στους δρόμους.

3. Η Επιτροπή επιφυλάσσεται του δικαιώματος να αναθεωρήσει ή να ανακαλέσει αυτή τη γνώμη υπό το φως ενδεχόμενων μεταβολών της παρούσας νομικής κατάστασης στην Κοινότητα όσον αφορά το ελάχιστο όριο ηλικίας, την εκπαίδευση και την προϋπηρεσία των οδηγιών αυτών.

Βρυξέλλες, 30 Μαΐου 1986.

Για την Επιτροπή

Stanley CLINTON DAVIS

Μέλος της Επιτροπής

(1) ΕΕ αριθ. L 77 της 29. 3. 1969, σ. 49.
*****

ΓΝΩΜΗ ΤΗΣ ΕΠΙΤΡΟΠΗΣ

της 10ης Σεπτεμβρίου 1981

επί ενός σχεδίου βασιλικού διατάγματος, το οποίο υπέβαλε η κυβέρνηση του Βελγίου περί της εντάξεως στο βελγικό δίκαιο του κανονισμού (ΕΟΚ) αριθ. 1463/70 του Συμβουλίου των Ευρωπαϊκών Κοινοτήτων περί καθιερώσεως συσκευής ελέγχου στον τομέα των ειδικών μεταφορών

(81/776/ΕΟΚ)

Η βελγική κυβέρνηση, με επιστολή της 27ης Φεβρουαρίου 1981 της μόνιμης αντιπροσωπείας της στις Ευρωπαϊκές Κοινότητες, ζήτησε από την Επιτροπή να διατυπώσει γνώμη επί ενός σχεδίου βασιλικού διατάγματος περί της εντάξεως στο βελγικό δίκαιο των κανονισμών (ΕΟΚ) αριθ. 1463/70, (ΕΟΚ) αριθ. 1787/73 και (ΕΟΚ) αριθ. 2828/77 του Συμβουλίου των Ευρωπαϊκών Κοινοτήτων περί καθιερώσεως συσκευής ελέγχου στον τομέα των οδικών μεταφορών.

Το υπό μελέτη σχέδιο, το οποίο προορίζεται να αντικαταστήσει την υπάρχουσα βελγική νομοθεσία όσον αφορά τις συσκευές ελέγχου, αποσκοπεί στο να καταστήσει σαφέστερη στην εθνική νομοθεσία και στο να βελτιώσει τις διατάξεις περί του ελέγχου καθώς και περί του εξοπλισμού των ειδικών, για την τοποθέτηση ή την επιδιόρθωση των εν λόγω συσκευών, τεχνιτών ή συνεργείων.

Το σχέδιο είναι σύμφωνο προς τις διατάξεις του κανονισμού (ΕΟΚ) αριθ. 1463/70 του Συμβουλίου περί του ταχογράφου. Ως εκ τούτου, η Επιτροπή διατυπώνει γνώμη υπέρ του σχεδίου τούτου, και καλεί τη βελγική κυβέρνηση να την ενημερώσει, εν καιρώ, περί της θέσεως σε ισχύ του εν λόγω βασιλικού διατάγματος.

Έγινε στις Βρυξέλλες, στις 10 Σεπτεμβρίου 1981.

Για την Επιτροπή

Giorgios CONTOGEORGIS

Μέλος της Επιτροπής
συνοπτικό ιστορικό υγείας ασθενών

Είναι δομημένες σύμφωνα με τις διατάξεις του εγγράφου «GUIDELINE on the electronic exchange of health data under Cross-Border Directive 2011/24/EU Release 2 – Patient Summary for unscheduled care» (κατευθυντήρια γραμμή σχετικά με την ηλεκτρονική ανταλλαγή δεδομένων υγείας στο πλαίσιο της οδηγίας 2011/24/ΕΕ, δεύτερη έκδοση - Συνοπτικό ιστορικό υγείας για έκτακτη περίθαλψη) που εγκρίθηκε από το δίκτυο eHealth στις 21 Νοεμβρίου 2016 (5)
(15)

Το Δεκέμβριο του 2006, μια ομάδα εμπειρογνωμόνων της Ειδικής Ομάδας της Ευρωπαϊκής Ένωσης για τις Σπάνιες Νόσους εξέδωσε έκθεση με τίτλο «Contribution to policy shaping: For a European collaboration on health services and medical care in the field of rare diseases» (Συμβολή στη διαμόρφωση πολιτικής: Για μια ευρωπαϊκή συνεργασία σχετικά με τις υπηρεσίες υγείας και την ιατρική περίθαλψη στον τομέα των σπάνιων νόσων), προς την Ομάδα Υψηλού Επιπέδου για τις Υπηρεσίες Υγείας και την Ιατρική Περίθαλψη. Στην έκθεση της ομάδας εμπειρογνωμόνων περιγράφεται, μεταξύ άλλων, η σημασία του καθορισμού κέντρων εμπειρογνωμοσύνης και του ρόλου που θα πρέπει να εκπληρώνουν τα κέντρα αυτά. Συμφωνήθηκε επίσης ότι, κατ’ αρχήν και εφόσον είναι εφικτό, θα πρέπει να μετακινείται η εμπειρογνωμοσύνη και όχι ο ασθενής. Στην έκθεση ζητείται να ληφθούν ορισμένα μέτρα τα οποία περιλαμβάνονται στην παρούσα σύσταση.
—

Advertising in the context of road safety. Final Report VII/671/1995, High Level Working Party of Representatives of the Government of the Member States.
Σύσταση του Συμβουλίου

της 7ης Μαρτίου 2003

για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ) για το οικονομικό έτος 2001

(2003/179/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑÏΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την τέταρτη σύμβαση ΑΚΕ-ΕΚ, που υπογράφηκε στο Λομέ στις 15 Δεκεμβρίου 1989, όπως τροποποιήθηκε από τη συμφωνία που υπογράφηκε στο Μαυρίκιο στις 4 Νοεμβρίου 1995,

την απόφαση 91/482/ΕΟΚ του Συμβουλίου, της 25ης Ιουλίου 1991, σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα(1),

την εσωτερική συμφωνία για τη χρηματοδότηση και τη διαχείριση των ενισχύσεων της Κοινότητας(2), που υπογράφηκε στις Βρυξέλλες, στις 16 Ιουλίου 1990, και ιδίως το άρθρο 33 παράγραφος 3,

το δημοσιονομικό κανονισμό, της 29ης Ιουλίου 1991, για το Έβδομο Ευρωπαϊκό Ταμείο Ανάπτυξης(3), και ιδίως τα άρθρα 69 μέχρι 77,

Έχοντας εξετάσει το λογαριασμό διαχείρισης και τον ισολογισμό της λειτουργίας του Ευρωπαϊκού Ταμείου Ανάπτυξης (1989) (έβδομο ΕΤΑ), που εγκρίθηκαν στις 31 Δεκεμβρίου 2001, καθώς και την έκθεση του Ελεγκτικού Συνεδρίου για το οικονομικό έτος 2001, που συνοδεύεται από τις απαντήσεις της Επιτροπής(4),

Εκτιμώντας τα ακόλουθα:

(1) Δυνάμει του άρθρου 33 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Ανάπτυξης (1989) (έβδομο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου.

(2) Η εκτέλεση των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ), εκ μέρους της Επιτροπής, κατά το οικονομικό έτος 2001, ήταν στο σύνολό της ικανοποιητική,

ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ), για το οικονομικό έτος 2001.

Βρυξέλλες, 7 Μαρτίου 2003.

Για το Συμβούλιο

Ο Πρόεδρος

Ν. Χριστοδουλάκης

(1) ΕΕ L 263 της 19.9.1991, σ. 1.

(2) ΕΕ L 229 της 17.8.1991, σ. 288.

(3) ΕΕ L 266 της 21.9.1991, σ. 1.

(4) ΕΕ C 295 της 28.11.2002, σ. 289.
Σύσταση του Συμβουλίου

της 15ης Απριλίου 2002

όσον αφορά τον διορισμό του Αντιπροέδρου της Εκτελεστικής Επιτροπής της Ευρωπαϊκής Κεντρικής Τράπεζας

(2002/287/ΕΚ)

ΤΟ ΣΥΜΒΟΥΛIΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 112 παράγραφος 2 στοιχείο β) και παράγραφος 4, το άρθρο 11 παράγραφος 2 και το άρθρο 43 παράγραφος 3 του πρωτοκόλλου για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας,

ΣΥΝIΣΤΑ:

Το διορισμό του κυρίου Λουκά Δ. Παπαδήμου ως Αντιπροέδρου του Εκτελεστικού Συμβουλίου της Ευρωπαϊκής Κεντρικής Τράπεζας για θητεία οκτώ ετών από την 1η Ιουνίου 2002.

Η παρούσα σύσταση υποβάλλεται προς λήψη απόφασης στους Αρχηγούς κρατών ή κυβερνήσεων των κρατών μελών τα οποία έχουν υιοθετήσει το ευρώ, μετά από διαβούλευση με το Ευρωπαϊκό Κοινοβούλιο και το Διοικητικό Συμβούλιο της Ευρωπαϊκής Κεντρικής Τράπεζας.

Η παρούσα σύσταση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 15 Απριλίου 2002.

Για το Συμβούλιο

Ο Πρόεδρος

J. Piqué I Camps
Σύσταση του Συμβουλίου

της 12ης Μαρτίου 2001

για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (1984) (έκτο ΕΤΑ) για το οικονομικό έτος 1999

(2001/205/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την τρίτη σύμβαση ΑΚΕ-ΕΟΚ, που υπογράφηκε στο Λομέ στις 8 Δεκεμβρίου 1984,

την απόφαση 86/283/ΕΟΚ του Συμβουλίου, της 30ής Ιουνίου 1986, σχετικά με τη σύνδεση των υπερπόντιων χωρών και εδαφών με την Ευρωπαϊκή Οικονομική Κοινότητα(1),

την εσωτερική συμφωνία για τη χρηματοδότηση και τη διαχείριση των ενισχύσεων της Κοινότητας(2) που υπεγράφη στις Βρυξέλλες στις 19 Φεβρουαρίου 1985, όπως τροποποιήθηκε από την απόφαση 86/281/ΕΟΚ(3), και ιδίως το άρθρο 29 παράγραφος 3,

τον δημοσιονομικό κανονισμό της 11ης Νοεμβρίου 1986, για το Έκτο Ευρωπαϊκό Ταμείο Ανάπτυξης(4), και ιδίως τα άρθρα 66 μέχρι 73,

Έχοντας εξετάσει τον λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Ανάπτυξης (1984) (έκτο ΕΤΑ), που εγκρίθηκαν στις 31 Δεκεμβρίου 1999, καθώς και την έκθεση του Ελεγκτικού Συνεδρίου για το οικονομικό έτος 1999, που συνοδεύεται από τις απαντήσεις της Επιτροπής(5),

Εκτιμώντας:

ότι, δυνάμει του άρθρου 29 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Ανάπτυξης (1984) (έκτο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου,

ότι η εκτέλεση των εργασιών του Ευρωπαϊκού Ταμείου Ανάπτυξης (1984) (έκτο ΕΤΑ), εκ μέρους της Επιτροπής, κατά το οικονομικό έτος 1999, ήταν στο σύνολό της ικανοποιητική,

ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Ανάπτυξης (1984) (έκτο ΕΤΑ), για το οικονομικό έτος 1999.

Βρυξέλλες, 12 Μαρτίου 2001.

Για το Συμβούλιο

Ο Πρόεδρος

B. Ringholm

(1) ΕΕ L 175 της 1.7.1986, σ. 1.

(2) ΕΕ L 86 της 31.3.1986, σ. 210.

(3) ΕΕ L 178 της 2.7.1986, σ. 13.

(4) ΕΕ L 325 της 20.11.1986, σ. 42.

(5) ΕΕ C 342 της 1.12.2000, σ. 205.
ΣΥΣΤΑΣΗ ΤΟΥ ΣΥΜΒΟΥΛΙΟΥ

της 13ης Μαρτίου 2000

για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ) για το οικονομικό έτος 1998

(2000/225/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την τέταρτη σύμβαση ΑΚΕ-ΕΟΚ, που υπογράφηκε στη Λομέ στις 15 Δεκεμβρίου 1989, όπως τροποποιήθηκε τελευταία από τη συμφωνία που υπογράφηκε στο Μαυρίκιο στις 4 Νοεμβρίου 1995,

την απόφαση 91/482/ΕΟΚ του Συμβουλίου, της 25ης Ιουλίου 1991, σχετικά με την σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα(1),

την εσωτερική συμφωνία για τη χρηματοδότηση και τη διαχείριση των ενισχύσεων της Κοινότητας(2), που υπεγράφη στις Βρυξέλλες στις 16 Ιουλίου 1990, και ιδίως το άρθρο 33 παράγραφος 3,

τον δημοσιονομικό κανονισμό της 29ης Ιουλίου 1991 για το έβδομο Ευρωπαϊκό Ταμείο Ανάπτυξης(3), και ιδίως τα άρθρα 69 έως 77,

Έχοντας εξετάσει το λογαριασμό διαχείρισης και τον ισολογισμό της λειτουργίας του Ευρωπαϊκού Ταμείου Ανάπτυξης (1989) (έβδομο ΕΤΑ), που εγκρίθηκαν στις 31 Δεκεμβρίου 1998, καθώς και την έκθεση του Ελεγκτικού Συνεδρίου για το οικονομικό έτος 1998, που συνοδεύεται από τις απαντήσεις της Επιτροπής(4),

Εκτιμώντας τα ακόλουθα:

(1) Δυνάμει του άρθρου 33 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Ανάπτυξης (1989) (έβδομο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου.

(2) Η εκτέλεση των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ), εκ μέρους της Επιτροπής, κατά το οικονομικό έτος 1998, ήταν στο σύνολό της ικανοποιητική,

ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ), για το οικονομικό έτος 1998.

Βρυξέλλες, 13 Μαρτίου 2000.

Για το Συμβούλιο

Ο Πρόεδρος

J. PINA MOURA

(1) ΕΕ L 263 της 19.9.1991, σ. 1.

(2) ΕΕ L 229 της 17.8.1991, σ. 288.

(3) ΕΕ L 266 της 21.9.1991, σ. 1.

(4) ΕΕ C 349 της 3.12.1999, σ. 181.
ΣΥΣΤΑΣΗ ΤΟΥ ΣΥΜΒΟΥΛΙΟΥ της 22ας Μαρτίου 1999 για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (1989) (έβδομο ΕΤΑ) για το οικονομικό έτος 1997 (1999/232/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 206,

την τέταρτη σύμβαση ΑΚΕ-ΕΟΚ, που υπογράφηκε στη Λομέ στις 15 Δεκεμβρίου 1989,

την απόφαση 91/482/ΕΟΚ του Συμβουλίου, της 25ης Ιουλίου 1991, περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),

την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπεγράφη τις Βρυξέλλες, στις 16 Ιουλίου 1990, και ιδίως το άρθρο 33 παράγραφος 3,

το δημοσιονομικό κανονισμό, της 29ης Ιουλίου 1991, για το έβδομο Ευρωπαϊκό Ταμείο Αναπτύξεως (3), και ιδίως τα άρθρα 69 μέχρι 77,

Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1989) (έβδομο ΕΤΑ), που εγκρίθηκαν στις 31 Δεκεμβρίου 1997, καθώς και την έκθεση του Ελεγκτικού Συνεδρίου για το οικονομικό έτος 1997, που συνοδεύεται από τις απαντήσεις της Επιτροπής (4),

Εκτιμώντας:

ότι, δυνάμει του άρθρου 33 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1989) (έβδομο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου 7

ότι η εκτέλεση των εργασιών του Ευρωπαϊκού Ταμείου Αναπτύξεως (1989) (έβδομο ΕΤΑ), εκ μέρους της Επιτροπής, κατά το οικονομικό έτος 1997, ήταν στο σύνολό της ικανοποιητική,

ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1989) (έβδομο ΕΤΑ), για το οικονομικό έτος 1997.

Βρυξέλλες, 22 Μαρτίου 1999.

Για το Συμβούλιο

Ο Πρόεδρος

G. VERHEUGEN

(1) ΕΕ L 263 της 19. 9. 1991, σ. 1.

(2) ΕΕ L 229 της 17. 8. 1991, σ. 288.

(3) ΕΕ L 266 της 21. 9. 1991, σ. 1.

(4) ΕΕ C 349 της 17. 11. 1998, σ. 149.
ΣΥΣΤΑΣΗ ΤΟΥ ΣΥΜΒΟΥΛΙΟΥ της 15ης Μαρτίου 1993 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ) για το οικονομικό έτος 1991

(93/164/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206 Β,

την τρίτη σύμβαση ΑΚΕ-ΕΟΚ, που υπογράφηκε στη Λομέ στις 8 Δεκεμβρίου 1984,

την απόφαση 86/283/ΕΟΚ του Συμβουλίου της 30ής Ιουνίου 1986 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),

την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις Βρυξέλλες στις 19 Φεβρουαρίου 1985, όπως τροποποιήθηκε από την απόφαση 86/281/ΕΟΚ (3), και ιδίως το άρθρο 29 παράγραφος 3,

το δημοσιονομικό κανονισμό της 11ης Νοεμβρίου 1986 για το έκτο Ευρωπαϊκό Ταμείο Αναπτύξεως (4), και ιδίως τα άρθρα 66 έως 73,

Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1984) (έκτο ΕΤΑ), που εγκρίθηκαν στις 31 Δεκεμβρίου 1991, καθώς και την έκθεση του Ελεγκτικού Συνεδρίου για το Οικονομικό έτος 1991, που συνοδεύεται από τις απαντήσεις της Επιτροπής (5),

Εκτιμώντας:

ότι, δυνάμει του άρθρου 29 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1984) (έκτο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου 7 ότι η εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), εκ μέρους της Επιτροπής, κατά το οικονομικό έτος 1991, ήταν στο σύνολό της ικανοποιητική,

ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), για το οικονομικό έτος 1991.

Βρυξέλλες, 15 Μαρτίου 1993.

Για το Συμβούλιο Ο Πρόεδρος M. JELVED